ידעטק | זיילינקס מכריזה על פתרון זיכרון DDR4 עתיר הביצועים הראשון בתעשייה
חברת זיילינקס - Xilinx
זיילינקס מכריזה על פתרון זיכרון DDR4 עתיר הביצועים הראשון בתעשייה עבור התקני All Programmable UltraScale הפועלים ב- 2400Mb/s
רננה אשוח 01/04/14 | 12:21
זיילינקס (Xilinx), ענקית הרכיבים המתכנתים (FPGA), הודיעה על זמינותו של פתרון לזיכרון מסוג DDR4 עם רכיבי All Programmable UltraScale עתירי הביצועים הראשונים בתעשייה המתממשקים בקצב של 2400Mb/s ל- DDR4. הודות לארכיטקטורת ASIC, רכיבי ה- UltraScale תומכים ברוחב פס זיכרון ו- I/O מסיבי וצמצום משמעותי ביותר בצריכת ההספק והשהייה. פתרונות הזיכרון החזקים של זיילינקס מאפשרים האצה של לוחות זמני התכנון וכוללים, בין היתר, את ממשק ה- DDR4.
ממשק לזיכרון DDR4 החדש ברכיבי UltraScale מספק יותר מ- 1Tb/s של רוחב פס זיכרון כדי להתמודד עם זרם נתונים מסיבי, עיבוד מהיר ודרישות לזיכרון עצומות של תכנוני מערכות מובילים מהדור הבא ביישומים מרכזיים כמו עיבוד והדמיית וידאו, ניהול תנועה ומחשוב עתיר ביצועים. בזכות המעבר מממשק DDR3 ל- DDR4 ייהנו היישומים מהפחתה של כ- 30% בהשהיית קריאה ומחיסכון ניכר בהספק באותו קצב נתונים. יתרה מכך, הלקוחות יוכלו לממש שיפור של 30% בקצב הנתונים ובמקביל ליהנות מהפחתה של 20% בהספק הודות למעבר מ- DDR3 ב- 1866Mb/s ל- DDR4 ב- 2400Mb/s.
ממשקי זיכרון DDR4 אלה נבחנים בתנאי מערכת תובעניים במיוחד כגון: טמפרטורות ומתחים משתנים, ריצוד המופק על-ידי המערכת ודפוסי תנועת נתונים מסובכים, במטרה להבטיח שולי תפעול עבור פריסה במערכות בעולם ה"אמיתי".
Video | FPGA |